Ujula abajas
Ujula abajas ehk Kuressaare Titerand on abajas Saare maakonnas Kuressaares. Kuressaare rannikut liigestavad Tori, Ujula ja Punasekivi abajas ning Väike-Roomassaare poolsaar. Ujula abaja läänekaldal oli välibassein, kus toimusid ujumiskursused ja -võistlused. Ujula abajas oli supelrannana kasutusel kuni 1960. aastateni, kui ujumine reostuse ja kinnikasvamise tõttu võimatuks muutus. Ujula abaja supelrand taastati aastatel 1997–1999.